A Direktórium-féle "A Zónához köthető jelenségek veszélyességi szintjei"

''FIGYELEM! EZ A CIKK SPOILEREKET TARTALMAZ!''

2033-ra a Debreceni Direktórium kialakított egy ötfokozatú osztályozást a Zónán belül, illetve annak környezetében előforduló anomáliák, mutánsok és egyéb jelenségek veszélyességének és vizsgálhatóságának könnyebb meghatározásának érdekében.

Az öt különböző osztály az A, a B, a C, a D és az E. Magukat a jelenségeket az osztály betűje és egy sorszám jelez. Amennyiben nem csak egy adott tárgyról vagy élőlényről, hanem egy sokpéldányos anomáliáról van szó, a sorszám mögé megkülönböztető jelzésül egy X kerül. Példa: a D-409 egy █████████ típusú katonai személygépjármű maradványa ██ kilométerre nyugatra Munkácstól, amelyben még mindig szól az autórádió annak ellenére, hogy húsz éve kiégett a szóban forgó jármű.

Ezt az osztályozási rendszert jelenleg is bővítik, így amennyiben az alább felsorolásra kerülő kategóriába eső bármilyen anomália jellegű jelenséget észlel, kérjük tájékoztassa irodánkat az alábbi címen: https://www.facebook.com/MetroHungary.

E-osztály
Szokatlan, de a környezetre és az életre nem veszélyes, biztonságosnak minősíthető élőlények, tárgyak és jelenségek, amiket a speciálisan kialakított laboratóriumokon kívül is engedélyezett vizsgálni. Biztonságosságuk révén a civil lakosság számára is elérhetőek.

Az E-osztály tagjai
E-102X - reanimáltak.

D-osztály
Hosszú távon káros hatású, de rövidtávon biztonságosan vizsgálható objektumok és jelenségek. Ideiglenesen elszállíthatóak a lezárt laboratóriumokból egyetemi vizsgálatra, de a vizsgálati időszakot követően visszaszállítandóak, vagy megsemmisítendőek.

Jellemzően radioaktív sugárzást bocsájtanak ki, de esetenként más veszélynek is lehetnek forrása.

A D-osztály tagjai
D-400: A Surov-Tárnok-jelenség

D-409: "Perpetuum Autórádió"

C-osztály
Laboratóriumi körülmények között vizsgálható. A lezárt laboratóriumot egyetemi vizsgálatra csak vezetőségi engedélyre hagyhatja el és szigorúan csak a felhatalmazott személyek vizsgálhatják meg. Ezt követően azonnal megsemmisítendő, vagy visszaszállítandó.

B-osztály
Csak és kizárólag lezárt laborokban tárolható, közvetlen környezetétől izolálva és fegyveresen őrizve. Vizsgálata is csak így folytatható.

A-osztály
Ide tartozik minden, ami laboratóriumi körülmények között sem lehet megvizsgálni, mert nem lehet tökéletesen ellenőrzött körülményeket teremteni. A Zóna területét sem hagyhatja el!

Az A-osztály tagjai
A-1: Az ecsedi sárkány